Des de hui es pot sol·licitar l'ús de parcel·les en els horts socials Mandor Canonge
20 de octubre de 2023

• El nombre total de parcel·les ascendeix a 21 i el període de concessió serà per dos anys.

L'Ajuntament de l'Eliana ha obert el procediment per a adjudicar mitjançant sorteig les autoritzacions per a l'aprofitament dels horts d'oci i ús social de Mandor Canonge. En aquesta ocasió es tracta de les 13 parcel·les de recent creació, la superfície de la qual oscil·la entre els 28 i els 40 metres quadrats cadascuna, i la concessió tindrà una duració de dos anys. Amb aquesta acció el Consistori busca des de 2010 fomentar l'agricultura ecològica d'autoconsum, com a via per a revaloritzar l'espai públic, i donar resposta a una àmplia demanda social.

Els veïns i les veïnes interessades a participar podran presentar la instància de sol·licitud des de hui dia 20 fins al pròxim 3 de novembre de manera presencial en el Registre General de l'Ajuntament o telemàticament en la Seu Electrònica. Com en ocasions anteriors, tindran prioritat les persones jubilades o en situació d'incapacitat, persones amb discapacitat i persones desocupades.

La regidora de Medi Ambient, Cristina Díaz, ha convidat a elianers i elianeres a aprofitar aquest programa municipal pel qual creix l'interés any rere any i que promou hàbits de vida saludable, permet reconnectar amb la naturalesa i, al mateix temps, ofereix una solució de consum sostenible.